Μεγάλη Μικτή Στοά Ελευθεροτεκτόνων Ελλάδος

Η Μεγάλη Μικτή Στοά Ελευθεροτεκτόνων Ελλάδος είναι Ελευθεροτεκτονικός οργανισμός με την ιδιότητα της Μεγάλης Στοάς.

 Λειτουργία 

Η Μεγάλη Μικτή Στοά Ελευθεροτεκτόνων Ελλάδος ακολουθεί, κατά το εθιμικό της μέρος, τους τύπους και τις διακηρύξεις του Αρχαίου και Αποδεδεγμένου Σκωτικού Τύπου, σύμφωνα με τα Συντάγματα για εργασίες Μικτών Στοών, αλλά και της Διακήρυξης Αρχών, όπως αυτή συμφωνήθηκε κατά την ίδρυσή της.

Η "Μεγάλη Μικτή Στοά Ελευθεροτεκτόνων Ελλάδος" είναι αυτόνομη και λειτουργεί, σύμφωνα προς τις αρμοδιότητες και τα προνόμια, τα οποία περιγράφονται στο εγκεκριμένο Καταστατικό Μελών και τον Γενικό Κανονισμό Λειτουργίας της. 

 Εργαστήρια 
Ονομασία  ΛειτουργίαΠεριγραφή"ΦΟΙΝΙΞ" υπ' αριθμ. 1Συμβολική ΣτοάΙδρυτική Στοά της ΜΜΣΕΕ, αποτελεί τη γενεσιουργό της δύναμη. Πήρε την ονομασία της από το μυθικό φοίνικα, καθώς η ιστορία της δημιουργίας της αφορά κατά ένα μεγάλο μέρος σε αναγέννηση.

«Εκ Της Τέφρας Αναγεννώμαι».

Λειτουργεί για Εργασίες περιοδικά στους τρεις πρώτους Βαθμούς, 1ο, 2ο & στον 3ο Βαθμό και εκπροσωπεί τον "Κυανούν" Τεκτονισμό."ΓΛΑΥΞ" υπ' αριθμ. 2Συμβολική ΣτοάΦυόμενη, Αδελφή του Φοίνικος, εκ της ιδίας μήτρας έλαβε τον αριθμό 2.

Η Γλαύκα το ιερό πτηνό της Θεάς Αθηνάς, είναι σύμβολο της σοφίας και της σύνεσης οίτινες πηγάζουν εκ της ιδιότητος της εξαιρετικής οράσεως της  εις το σκότος. Η Γλαύξ επαγρυπνούσα εν τη νυκτί, είναι ικανή να διακρίνει εν τω σκότει την αθέατη πλευρά των πραγμάτων, αυτή που οι άλλοι αδυνατούν. Τοιουτοτρόπως συμβολίζει τη σοφία που αφορά τη μετουσίωση της απλής γνώσης σε βίωμα, πνευματικότητα και στάση ζωής. Τούτο είναι εφικτό να επιτευχθεί με την «εις εαυτόν διείσδυση», μακριά από τη φθορά και τη φασαρία του αμύητου κόσμου.

Λειτουργεί για Εργασίες περιοδικά στους τρεις πρώτους Βαθμούς, 1ο, 2ο & στον 3ο Βαθμό και εκπροσωπεί τον "Κυανούν" Τεκτονισμό."ΠΕΛΤΗ" υπ' αριθμ. 3Συμβολική ΣτοάΦυόμενη, Αδελφή του Φοίνικος, εκ της ιδίας μήτρας έλαβε τον αριθμό 3.

Η Πέλτη, δεν ήταν τίποτε παρά μια απλή, λιτή ασπίδα, εφόδιο των ταπεινών πολεμιστών που δεν διέθεταν τους πόρους για τον απαιτούμενο βαρύ οπλισμό που θα τους ενέτασσε στα κύρια στρατιωτικά σώματα της Αρχαίας εποχής. Η πίστη τους στα υψηλά ιδανικά της υπερασπίσεως της πατρίδος και της ελευθερίας και η αφοσίωση τους στο καθήκον, μετουσίωσαν αυτή την πενία των πόρων σε γενεσιουργό αιτία, στέφοντας τους φέροντες την πέλτη, με την επιτυχία στα πεδία της τιμής. Η ταχύτητα των κινήσεων τους, η αντοχή και η εφευρετικότητά τους στην ανάπτυξη πρωτοβουλιών και νέων μεθόδων μακράν των πεπατημένων οδών και το ομαδικό τους πνεύμα τους ανέδειξαν σε εξαιρετικό σώμα και αποτύπωσαν στην ιστορία τη μοναδική τους αξία. Σύμβολό τους η χάραξη επί της πέλτης δύο υπερμεγεθών οφθαλμών, ως δηλωτικό της εγρήγορσης που τους διείπε.

Λειτουργεί για Εργασίες περιοδικά στους τρεις πρώτους Βαθμούς, 1ο, 2ο & στον 3ο Βαθμό και εκπροσωπεί τον "Κυανούν" Τεκτονισμό."Δελφύς"Στοά ΤελειοποιήσεωςΕργαστήριο για την μελέτη των Φιλοσοφικών Βαθμών 4ο-14ο.

Λειτουργεί για Εργασίες περιοδικά στον 4ο, στον 9ο & στον 14ο Βαθμό και εκπροσωπεί τον "Πράσινο" Τεκτονισμό.

Δημιουργήθηκε εξ αρχής σε φροντιστηριακή μορφή για να φιλοξενήσει διάφορους αδελφούς από  διαφορετικές δυνάμεις προερχόμενους, που όμως έπρεπε πλέον να αποτελούν ένα ενιαίο και αραγές σύνολο.

"Η μήτρα και μετὰ του α του σημαίνοντος το ομού, γίνεται αδελφὸς, οιονεὶ ομόδελφός τις ων, εκ της αυτης δελφύος"."Πίστης"Υπέρτατο ΠεριστύλιοΕργαστήριο για την μελέτη των Ιπποτικών Ροδοσταυρικών Βαθμών 15ο-18ο.

Λειτουργεί για Εργασίες αποκλειστικά στον 18ο Βαθμό και εκπροσωπεί τον "Ερυθρό" Τεκτονισμό."Άρειος Πάγος"Σεπτός ΄Άρειος ΠάγοςΕργαστήριο για την μελέτη των Ιπποτικών Βαθμών 19ο-30ο.  

Η  ανώτατη  βαθμίδα  των Φιλοσοφικών  Εργαστηρίων και  των Ιπποτικών Στοών.

Λειτουργεί για Εργασίες περιοδικά στον 28ο & στον 30ο Βαθμό και εκπροσωπεί τον "Μέλανα" Τεκτονισμό.

 Εκδόσεις 
Πέρα από τις Τεκτονικές εκδόσεις για χρήση από τα μέλη της, η Μεγάλη Μικτή Στοά Ελευθεροτεκτόνων Ελλάδος εκδίδει 2 φορές το χρόνο το περιοδικό "Phoenix" με Τεκτονικά και κοινωνικά θέματα. Η πρόσβαση και το κατέβασμα του περιοδικού είναι δωρεάν και ελεύθερη για όλους.

 Τεύχη περιοδικού Phoenix

 Κοινωνική προσφορά 
Κάθε χρόνο πραγματοποιούνται αρκετές φιλανθρωπικές, ανθρωπιστικές και εθελοντικές δράσεις όπως αυτές αποφασίζονται από τις Στοές και τα μέλη τους και προβλέπονται από το καταστατικό. Οι δράσεις ανακοινώνονται μόνο κατά΄εξαίρεση όταν και όποτε κρίνεται πως αυτό επιτρέπεται στα πλαίσια του Τεκτονικού ηθικού κώδικα. 

 Εκδηλώσεις 
Οι εκδηλώσεις χωρίζονται σε 2 κατηγορίες: λευκές όπου συμμετέχουν και άτομα που δεν είναι Τέκτονες και Τεκτονικές όπου μπορούν να συμμετέχουν Τέκτονες μέλη της Μεγάλης Μικτής Στοάς Ελευθεροτεκτόνων Ελλάδος ή άλλων Τεκτονικών οργανισμών ύστερα από πρόσκληση. Πρόγραμμα εκδηλώσεων και απολογισμός δημοσιεύεται στην ιστοσελίδα του οργανισμού.

 Παραπομπές - Εξωτερικοί Σύνδεσμοι

Κατηγορία:Ελευθεροτεκτονισμός

__ΕΥΡΕΤΗΡΙΟ__